stanford-oval/wikipedia huggingface dataset:
צ'טינקאיה טורק
היסטוריה

לפקוסיה טורק ספור קלובו הוקם בשנת 1930, והיה אחד מהמועדונים המקימים של ליגת העל הקפריסאית ב-1934. המועדון היה המועדון היחיד מקפריסין הטורקית ששיחק בליגה זו (עם 7 מועדונים יוונים-קפריסאים: AEL לרנקה, טראסט, אולימפיאקוס ניקוסיה, אריס לימסול, אפואל ניקוסיה, אנורתוסיס פמגוסטה, ו-APE לרנקה). המועדון התאחד עם צ'טינקאיה טורק אסנאף אוג'אגי (שהוקם ב-1943) ב-1949, המועדון שינה את שמו לצ'טינקאיה טורק ספור בירליג'י.
המועדון הפך מאוחר יותר למועדון הראשון לזכות פעמיים ברצף בסופר-ליג הקפריסאי לאחר זכייה בתואר בשנים 1951 ו-1952 ולאחר מכן ב-1954. לאחר הקמת התאחדות הכדורגל של צפון קפריסין ב-1955, המועדון הפך לאחד ממקימי הבירינג'י ליג. צ'טינקאיה טורק היא גם כיום הקבוצה היחידה בהיסטוריה שזכתה באליפות, גביע וסופר-קאפ, הן בקפריסין והן בצפון קפריסין.
תארים > תחת קפריסין

ליגת העל הקפריסאית (1):
הגביע הקפריסאי (2):
גביע הליגה הקפריסאי (3):
תארים > תחת הרפובליקה הטורקית של צפון קפריסין

הליגה הראשונה (11):
גביע הפדרציה (16):
גביע נשיא הרפובליקה (7):
גביע ע"ש ד"ר פאזל קיצ'יק (5):
גביע ראש הממשלה (0):
סטפלון דון

| --- | --- |

 לידה:  14 בדצמבר 1991 (בת 33) ברמינגהאם, בריטניה 
 שם לידה:  סטפאני אלן
 שם במה:  Stefflon Don 
 מוקד פעילות:  הממלכה המאוחדת 
 תקופת הפעילות:  מ-2016
 מקום לימודים:  St Thomas More Catholic School 
 עיסוק:  ראפרית, זמרת, כותבת שירים, מעצבת שיער
 סוגה:  היפ הופ, דאנסהול, פופ
 שפה מועדפת:  אנגלית, הולנדית 
 חברת תקליטים:  יוניברסל מיוזיק גרופ
 פרסים והוקרה:  פרסי מובו 
 אתר רשמי
 פרופיל ב-IMDb
 
סטפאני אלן (באנגלית: Stephanie Allen; נולדה ב-14 בדצמבר 1991), המוכרת בשם הבמה סטפלון דון (באנגלית: Stefflon Don), היא ראפרית, זמרת וכותבת שירים בריטית. פרצה לראשונה בבריטניה ב-2017 עם השירים "Instruction" ו-"Hurtin' Me".
ביוגרפיה

סטפלון נולדה בברמינגהאם שבאנגליה. היא ממוצא ג'מייקני. כשהייתה בת 4, עברה עם משפחתה להולנד. בגיל 14 היא חזרה ללימודים בבית ספר בלונדון.
לפני שהחלה לעסוק במוזיקה, עבדה כמעצבת שיער וכמעצבת עוגות.
קריירה

לפני שחתמה על חוזה תקליטים, שחררה מוזיקה באופן עצמאי ליוטיוב ושיתפה פעולה עם ראפרים רבים.
ב-2016 חתמה דון על חוזה תקליטים עם חברת יוניברסל מיוזיק והקימה חברת תקליטים עצמאית משלה בשם "V-IV London". בסוף השנה הוציאה לאור אלבום דיגיטלי ובו 11 רצועות הנקרא "Real Ting Mixtape". שלושה שירים מתוך האלבום פורסמו בערוץ ה-VEVO הרשמי שלה, עם קליפים. באותה השנה השתתפה בשיר של הזמר Jeremih הנקרא "London".
ב-2017 השתתפה סטפלון דון בשיר "Instruction" של המפיק הבריטי ג'קס ג'ונאס ושל הזמרת האמריקאית דמי לובאטו, השיר זכה להצלחה ובבריטניה השיר הגיע למקום 13 במצעד הסינגלים הבריטי. באותה השנה פרסמה את סינגל הבכורה שלה שהוא שיר הפריצה שלה בבריטניה, "Hurtin' Me" שהגיע למקום השביעי במצעד הסינגלים הבריטי והגיע למעמד זהב בבריטניה. בשיר מתארח הראפר האמריקאי פרנץ' מונטנה. באותה השנה זכתה בפרס "Best Female" בטקס MOBO Awards של בריטניה. לאחר מכן השתתפה בשיר "Cigarette", של מייבל וריי. באותה השנה זכתה להשתתף בתוכנית "אפל מיוזיק: הבא".
ב-2018 הוציאה את הסינגל "Pretty Girl" המלווה בקליפ שצולם בכותלי בית הספר "היל מיל" בלונדון.
הערות שוליים

↑  RayeVEVO (2018-03-23), RAYE, Mabel, Stefflon Don - Cigarette (Official Video), נבדק ב-2018-07-20
↑  וואלה! NEWS‏, בית ספר הסתבך בגלל קליפ נועז מלא סמים ועירום שצולם בו, באתר וואלה, 26 באוגוסט 2018
| --- | --- |
בקרת זהויות :  GND: 1166065545  ISNI: 0000 0004 6662 5484  LCCN: no2017103413  MusicBrainz: c5a73e97-82ff-4b97-a9f7-49b1f799cb87  VIAF: 29150262807005721959   WorldCat (עם VIAF): 29150262807005721959
משה אלחרר

| --- | --- |

הרב משה אלחרר מעביר שיעור בביתו
 לידה:  11 ביולי 1964 (בן 60) ב' באב תשכ"ד
 מדינה:  ישראל 
 מקום פעילות:  שלומי
 השתייכות:  ציונות דתית ספרדית
 תחומי עיסוק:  הלכה, מנהג יהודי מרוקו
 רבותיו:  הרב שלום משאש הרב אליהו אברז'ל
 תלמידיו:  הרב דוד לנקרי, רב קהילת "שמש ומגן" בכוכב יעקב
 חיבוריו:  לכבודה של תורה, שירת הגאולה
 
 תפקידים נוספים:  רב מועצה מקומית שלומי
 
הרב משה אלחרר (נולד בב' באב ה'תשכ"ד, 11 ביולי 1964) הוא רבה של המועצה המקומית שלומי, ראש בית המדרש שערי עוזיאל, מחבר ספרים, מעורכי כתבי הרב בן-ציון מאיר חי עוזיאל וחוקר מנהגי יהדות מרוקו. מתלמידיו הבולטים של הרב שלום משאש. בעבר היה רב מושב כלנית והיישובים טפחות, וכפר חנניה.
ביוגרפיה

נולד במרוקו ועלה ארצה בגיל 5. למד בישיבה התיכונית כפר גנים, ולאחר מכן בישיבת קדומים במשך שש שנים. אחר כך למד שנתיים בישיבת מרכז הרב ומשם עבר לשנתיים נוספות לישיבת צוף דבש בעיר העתיקה שם למד אצל רבותיו, הרב שלום משאש והרב אליהו אברז'ל. במהלך שנים אלו סיים את מבחני הרבנות וקיבל סמיכה לרבנות מהרב שלום משאש, מהרב מרדכי אליהו, מהרב אברהם אלקנה כהנא שפירא ומהרב עובדיה יוסף.
בשנים ה'תש"ן-ה'תשנ"ה שימש כרב של היישובים והמושבים כלנית, טפחות וכפר חנניה.
לאחר מכן עבר לצפת ושימש כרב צבאי בגזרת לבנון בדרגת סרן.
בשנת ה'תשנ"ח התמנה לרבה של המועצה המקומית שלומי ומאז מכהן בתפקיד.
במשך כחמש עשרה שנים למד אצל רבו הרב שלום משאש והיה מקורב אליו מאוד עד לפטירתו בשנת ה'תשס"ג. נחשב לאחד מהרבנים הממשיכים את דרכו כיום[דרושה הבהרה]. היה מקורב גם לרב דוד שלוש[דרוש מקור].
בנוסף ממשיך את שיטתו ודרכו ההלכתית של הרב בן-ציון מאיר חי עוזיאל, במסגרת זו ייסד ועומד בראש בית המדרש שערי עוזיאל וחוקר את כתביו והגותו.
מכהן כחבר הוועד להוצאת כתבי הרב עוזיאל והיה שותף בעשור האחרון להוצאת הספרים משפטי עוזיאל, מכמני עוזיאל והשופט והמשפט בהוצאה מחודשת עם תיקונים ותוספות.
חיים אישיים

מתגורר בשלומי ונשוי למילת. לזוג חמישה ילדים.
חיבוריו

'לכבודה של תורה'. כתבי יד, מכתבים מקוריים ודברים בשם אומרם הנוגעים לכבודה של תורה. הספר הוא לכבודו של הרב קוק ובו משיב על דעת המערערים עליו. ירושלים, תשמ"ח, 125 עמ'. הספר קיבל את הסכמותיהם של הרב זלמן נחמיה גולדברג, הרב שאול ישראלי, הרב שאר ישוב הכהן, הרב עוזי קלכהיים והרב משה צוריאל.
'שירת הגאולה'. לבירור יחסם של חכמי המזרח והמערב לארץ ישראל, למדינת ישראל ויום העצמאות. בהוצאת "כתר מלכות" למחקר והוצאה של כתבי חכמי ספרד. ה'תש"ן.
'שישה בטלית' - מתולדות התנא הקדוש רבי יהודה בר אלעאי. ירושלים, ה'תשנ"ט 312 עמ'.
'ענק התורה, אוהב ציון' - תולדות חייו של הרב כלפון משה הכהן. "מעלה - המרכז לציונות דתית", ירושלים ה'תשנ"ז.
דרכו

הרב אלחרר הוא מחוקרי יהדות מרוקו ומנהגיה, כתב מספר ספרים ועשרות מאמרים על מקור המנהגים ושורשם והחילוקים שנתגלעו במהלך השנים. במסגרת עבודתו בולט החקר שלו אודות שיעור כזית, מנהגי חגים ביהדות מרוקו ודעת רבני מרוקו בדורות האחרונים ויחסם לציונות ולהקמת המדינה בראייה הלכתית. בשנת 2019 פרסם פסק הלכה לפיו אסור לאכול בכלל עלי גפן, משום שהם נגועים בחרקים.
הערות שוליים

↑  ראו בשו"ת דברות אליהו ח"ו סי' פז לרב אליהו אברז'ל
↑  ראו שו"ת שמש ומגן ח"ד שהביא פסק בשמו
↑  ראו ביביע אומר ח"ז סי' ו' שהביא פסק הלכה בשמו
↑  ראו כאן
↑  פסיקתו של הרב אלחרר, פורסם באתר כיפה
| --- | --- |
בקרת זהויות :  NLI: 987007522755005171  VIAF: 315204597   WorldCat (עם VIAF): 315204597
שירה שקד

| --- | --- |
אין תמונה חופשית
 לידה:  1981 (בת 44 בערך) תל אביב-יפו, ישראל
 מוקד פעילות:  ישראל 
 תקופת הפעילות:  מ-2001
 סוגה:  מוזיקה קלאסית
 כלי נגינה:  פסנתר
 שיתופי פעולה בולטים:  מקסים ונגרוב, נתן זך
 www.shirashaked.com
 פרופיל ב-IMDb
 
שירה שקד (נולדה בתל אביב ב-1981) היא פסנתרנית ומוזיקאית ישראלית.
ביוגרפיה

נולדה בתל אביב. ניגנה בפסנתר מגיל 4. בשנת 1989 החלה ללמוד אצל עדינה ורטהיים בקונסרבטוריון הישראלי למוזיקה תל אביב, שם סיימה בהצטיינות בשנת 1999.
את שירותה הצבאי, בין השנים 1999–2001, עשתה במעמד "מוזיקאית מצטיינת". במקביל לשירות בצבא החלה שירה לימודים באקדמיה הישראלית למוזיקה ע"ש סמואל רובין (כיום בית הספר למוזיקה ע"ש בוכמן-מהטה) עם פרופ' מיכאל בוגוסלבסקי ודר' מרק שבינר, תלמידיו של הפסנתרן איסר סלונים. בשנת 2005 קיבלה תואר B.Mus בביצוע פסנתר. בשנים 2005–2007 למדה עם פרופ' ואדים מונסטירסקי באקדמיה למוסיקה ולמחול בירושלים, ובשנת 2007 קיבלה תואר M.Mus בביצוע פסנתר. בשנת 2011 עברה שקד לארצות הברית לצורך לימודי דוקטורט עם פרופ' גילברט קאליש באוניברסיטת סטוני ברוק, ניו יורק, ובשנת 2016 קיבלה תואר DMA בביצוע פסנתר.
חיים אישיים

כיום מתגוררת שקד עם בן זוגה ושני בניהם בתל אביב.
קריירה

בשנים 2006–2009 שיתפה פעולה עם המלחין שלומי פריג' והמשורר נתן זך בהקלטת שני אלבומים בהם מקריא זך משיריו על רקע מוזיקה מאת פריג'. שקד ניגנה פסנתר בהקלטות והייתה שותפה לעיבודים. האלבום הראשון יצא ב-2008 ונקרא כמה נהדרת היית, וכלל גם ואלס לפסנתר שכתב סבו של זך לכבוד טקס ההכתרה של וילהלמינה, מלכת הולנד. בעקבותיו התקיים סיבוב הופעות, כאשר את מקומו של זך על הבמה תפסו לסירוגין אלכס אנסקי, דן תורן ודורון אייל ("שולץ האיום"). האלבום השני, אהבה צומחת בלילות, יצא בשנת 2011 כאשר את עטיפתו עיצב האמן מנשה קדישמן.
החל משנת 2008 משתתפת שקד בהקלטות ומופעים של לחנים ועיבודים שכותב ארז קריאל לפרויקטים שונים, בהם אלבום של יאיר יונה, מופע מחווה לפרנק זאפה ופסי קול.
בשנת 2008 הופיעה עם עמית ארז במסגרת פסטיבל הפסנתר במרכז סוזן דלל.
בשנת 2010 השתתפה שקד בפסטיבל אילת למוזיקה קאמרית.
בשנת 2009 הופיעה עם הכנר פאבל ורניקוב בערוץ 9.
בשנת 2012, ושוב בשנת 2014, לקחה חלק בהפקות שונות במסגרת פסטיבל הווסט וילג' למחזות זמר בניו יורק.
בשנת 2013 השתתפה בהפקה מיוחדת של האופרה הדיבוק מאת המלחין עופר בן-אמוץ במסגרת פסטיבל פיטסבורג למוזיקה יהודית. בהמשך השנה הופיעה עם התזמורת הסימפונית ירושלים במסגרת קונצרטים מיוחדים בישראל של פסטיבל גבלה מאזרבייג'ן, יחד עם הצ'לן דמיטרי יבלונסקי והכנרת ז'אנה גנדלמן, ותחת שרביטו של המנצח רומן שפיצר.
בשנת 2014 הופיעה שקד עם הצ'לנית דניאל אקטע בלינקולן סנטר בגאלה לציון 75 שנים לקרן התרבות אמריקה-ישראל.
עוד בשנת 2014, הוזמנה שקד להופיע עם הכנר מקסים ונגרוב בהיכל התרבות בתל אביב במסגרת פסטיבל ונגרוב. במופע ניגנו שקד וונגרוב בדואו, וגם יחדיו עם תזמורת סולני האקדמיה מנוחין משווייץ. בקהל נכחו כמה מאות תושבי הדרום אשר הוזמנו כמחווה בעקבות מבצע צוק איתן שאירע זמן קצר קודם לכן. בשנת 2015 ניגנה שקד פעם נוספת עם ונגרוב בהיכל התרבות בקונצרט דואו ייחודי שנקרא מוזיקה והיקום: התוכנית נוגנה בחשיכה מוחלטת, וכולה נוגנה פעמיים, במטרה לתת לאפשר למאזינים לחוות מוזיקה חיה ללא הסחות דעת ולהותיר רושם שאינו ראשוני, בניגוד לקונצרט בו מנוגנת יצירה פעם אחת.
בשנת 2016 הופיעה שקד עם אקטע בורייזון סנטר בוושינגטון די. סי. במסגרת ועידת איפא"ק, באירוע בו נאם סגן הנשיא ג'ו ביידן. בהמשך השנה הופיעו ונגרוב ושקד בקונצרט חגיגי לחניכת המתחם בכיכר המוזיקה בירושלים.
בשנת 2018 הוזמנה שקד על ידי מאסטרו מקסים ונגרוב לנגן קונצרט משותף ב-Theatro Municipal De Santiago בסנטיאגו, צ'ילה.
שקד מרבה להופיע עם חלוצת חלילי הבארוק, החלילנית הישראלית גב' עדית שמר, ויחדיו אף הוציאו אלבום בשנת 2021 הנושא את השם "Invocation".
בשנת 2019 חברה שקד לזמרת הסופרן סיון גולדמן, ויחד הקימו את הפרויקט "הקול הנשי" אשר מקדם יצירות של מלחינות מסוף המאה ה-19 ותחילת המאה ה-20. הן מופיעות על במות בעיקר בישראל ובגרמניה ומקליטות יחדיו חומרים רבים, אשר תדירות נשמעים ב"קול המוסיקה".
החל משנת 2020 שקד נמנית עם סגל ההוראה של האקדמיה למוסיקה ולמחול בירושלים, כמו גם בקונסרבטוריון גבעתיים וב"רימון בית הספר למוסיקה" במסלול להלחנה, לעיבוד ולניצוח.
דיסקוגרפיה > אלבומי סולו

RED (הוצאה עצמית) (2009)
דיסקוגרפיה > עם נתן זך ושלומי פריג'

כמה נהדרת היית, (2008) Flying Solomon
אהבה צומחת בלילות, (2011) Flying Solomon
דיסקוגרפיה > אלבומים בהם התארחה

עמית ארז - Last Night When I Tried To Sleep I Felt The Ocean With My Fingertips, אנובה מיוזיק (2009) (פסנתר ב-Cloudbusting, דיסק בונוס)
יאיר יונה - Remember, אנובה מיוזיק (2009) / (Strange Attractors Audio House (2010 (עיבוד מיתרים ב-Skinny Fists)
יאיר יונה World Behind Curtains, אנובה מיוזיק (2010) / (Strange Attractors Audio House (2011 (פסנתר ב-It's Not the Heat (It's the Humidity))
דיסקוגרפיה > פסקולים בהם התארחה

אני ומי שיכולתי להיות - במאית: מאיה ברינר (2010)
פה קשור הכלב - במאי: רון פלדמן (2010)
אם אשכחך - במאית: מריאנה קרילוב (2015)
Scrawl Magazine - מוזיקה לגיליון מס' 8 (2017)
M I A - במאית: גליה ברקול (2017)
הערות שוליים

↑  מרב יודילוביץ', כיוון שהיה בסביבה, באתר ynet, 31 במאי 2008
↑  הילה אהרון בריק, שיחה עם נתן זך, באתר www.habama.co.il, ‏10 במרץ 2009
↑  הפקה עצמית‏, בכורה: נתן זך ושלומי פריג' - "תקוות חוט השני", באתר וואלה, 7 באפריל 2011
↑  נועה רובין, שתי גיטרות ופסנתר: עמית ארז מתכונן לפסטיבל, באתר nrg‏, 12 בנובמבר 2008
↑   חגי חיטרון, הקהל הצביע בעד ונגרוב, באתר הארץ, 20 בספטמבר 2014
↑   חגי חיטרון, רסיטל בחושך, גימיק או לא?, באתר הארץ, 30 בדצמבר 2015
אורי וידיסלבסקי

| --- | --- |
אין תמונה חופשית
 לידה:  14 במרץ 1955 (בן 69) עין חרוד, ישראל 
 מוקד פעילות:  ישראל 
 מקום לימודים:  בית הספר למוזיקה ע"ש בוכמן-מהטה 
 שפה מועדפת:  עברית 
 בן או בת זוג:  נעמה שפירא 
 פרופיל ב-IMDb
 
אֹוֹרי וידיסלבסקי (נולד ב-14 במרץ 1955) הוא מוזיקאי, מלחין, מעבד, עורך, מפיק ומנהל מוזיקלי ובמאי ישראלי. המנהל האמנותי של תיאטרון דימונה.
קורות חיים

וידיסלבסקי נולד בקיבוץ עין חרוד מאוחד. אימו, זהרה, הייתה אחייניתו של האמן יוסף בודקו.
בגיל תיכון למד בתל אביב והיה חבר בלהקות רוק. בוגר האקדמיה למוזיקה על שם רובין בתל אביב.
מהמלחינים הבולטים בתחומו ואחד מהפוריים בישראל. מלחין משנת 1983 לתיאטרון, לקולנוע ולהפקות מחול בישראל ומחוצה לה. הלחין מאות מחזות ומופעי תיאטרון. המוזיקה שלו מגוונת וכוללת סוגות מוזיקליות שונות, כגון: ג'אז, מוזיקה קלאסית, בוסה נובה ועוד. כתב לחנים לקומדיות, טרגדיות, פנטזיות, סאטירות, מחזות זמר, אופרות, קברטים. הלחין גם הצגות לילדים.
וידיסלבסקי מגדיר את עצמו כמלחין יהודי. הוא משלב בעבודתו מוטיבים חסידיים, ערביים ומזרחיים אחרים, אירופאיים, אמריקאיים ואפריקאיים.
הלחין מחזות ומופעי תיאטרון, בין היתר, עבור תיאטרון הבימה, התיאטרון הקאמרי, תיאטרון חיפה, החאן הירושלמי, תיאטרון באר שבע, תיאטרון אורנה פורת לילדים ולנוער והיידישפיל.
משנת 2009 כותב, מביים ומנהל מוזיקלית הופעות קרקס ב"קרקס Y", שהוקם על ידי יניב סוויסה וקרן אלנקווה.
בשנת 1987 הסיר וידיסלבסקי את שמו מהקברט הסאטירי "החילוני האחרון" לאחר שההצגה הועלתה בגרסה מצונזרת בקאמרי, עקב פסילה של מספר קטעים על ידי המועצה לביקורת סרטים ומחזות.

בשנת 1990 הקים את "הדיוואן", קבוצה מוזיקלית שפיתחה את סגנון המוזיקה העממית בישראל. באותה שנה גם זכה בפרס ראשון בפסטיבל עכו על הלחנה מוזיקה להצגה "פונדק הרוחות". 

בשנת 1994 היה מועמד לפרס האוסקר הישראלי בתחום המוזיקה על הלחנה לשני סרטים: "שְחוּר" ו"ארץ חדשה".
באותה שנה, במסגרת שירות המילואים שלו, הלחין את השיר שנבחר לאהוב ביותר בין שירי הלהקות הצבאיות בתוכנית שיר השירים – חורף 73, למילים של שמואל הספרי עבור להקת חינוך מיוחד. וידיסלבסקי הלחין את רוב שירי הלהקה, חלקם למילים של הספרי. 
 בשנת 1995 יצרו יחד את השיר "אבינו אברהם", לאחר הטבח במערת המכפלה. השיר נאסר לביצוע בצה"ל.
בשנת 2000 העלה וידיסלבסקי מופע מיוחד בהבימה במטרה להילחם באלימות בשם "שרים נגד אלימות". במופע, אותו ערך וניהל מוזיקלית, השתתפו גילה אלמגור, ריקי גל, יורם חטב, זהבה בן, מיקי גבריאלוב, סי היימן, דני ליטני, באלדי אולייר, יבגני שפובלוב, דפנה ארמוני, איילה אינגדשט, אפרת כהן, יונתן רוזן ושחקנים נוספים מהבימה.
בשנת 2015 זכה בפרס ליוצר מצטיין על שם פינקל מטעם הבימה על חלקו בהצגות "הקמצן", "חיזור גורלי", "פתאום הגיע סתיו" ו"הבן הטוב".
משפחה

וידסלבסקי נשוי לשחקנית נעמה שפירא, ששיחקה במספר הצגות שהלחין וידיסלבסקי וביניהן: "קיסריה – סופ"ש", "שירה", "פיקניק בחוסמסה", "שיינדלה", "ציד המכשפות", "שש נשים מכוערות מדברות על יופי".
בפברואר 2016 התמנה למנהל האמנותי של תיאטרון דימונה. בעקבות זאת, העתיק לבדו את מקום מגוריו מתל אביב לדימונה.
אב לשלושה.
הלחנה, עיבוד וניהול מוזיקלי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הלחנה, עיבוד וניהול מוזיקלי > למופעי מחול

דירת שני חדרים – לליאת דרור וניר בן גל (1987)
חמורים – לליאת דרור וניר בן גל (סוף שנות ה-80 של המאה ה-20)
תא – לעידו תדמור (1990)
במערבולת התשוקה – לליאת דרור וניר בן גל (1991)
דיו-כן – לענבל פינטו (1993)
בהמות – לעידו תדמור (2000).
הלחנה, עיבוד וניהול מוזיקלי > לסרטי קולנוע

המיועד (1989)
ארץ חדשה (1994)
שְחוּר (1994)
פיתוי (2002)
מכתוב (2004)
You're rejected – סרט אמריקאי (2008)
אני ישנה וליבי ער (2009)
גיא אוני (2011)
Between the sand and the sky – סרט אמריקאי (2014).
סיפור אהבה ארץ ישראלי (2017)
מחזאות, בימוי ומוזיקה

הנסיך הקטן – כתיבה יחד עם נעמה שפירא, תיאטרון דימונה (2016)
עריכה, בימוי וניהול מוזיקלי למופעים מיוחדים

חזרתי אל הכפר – ערב שירים המבוסס על שיריו של המשורר הדרוזי נעים עריידי (1990)
בין החומות – מופע פתיחה של פסטיבל עכו המבוסס על שיריו של המלחין רזי אבו באקר (1995)
שרים נגד אלימות – מופע נגד אלימות בתיאטרון הבימה (2000).
הלחנת שירים

חורף 73 – מילים: שמואל הספרי, ביצוע: להקת חינוך מיוחד (1994)
אבינו אברהם – מילים: שמואל הספרי, ביצוע: להקת חינוך מיוחד את השיר (1995)
מכל משמר – מילים: שמואל הספרי, ביצוע: להקת חינוך מיוחד
אשא עיני – מילים: ספר תהילים, ביצוע: להקת חינוך מיוחד
"Near The River" (מלודיה).
פעילות בתחום הקרקס

"קארבינה" – מופע קרקס-תיאטרון שהוצג בעכו (2010)
"אליסה בארץ הפלאות" (בהשראת הספר) – ההצגה התארחה בהבימה ובחיפה (2012)
"אפקט הפרפר"
"קיו Q" – מופע המבוסס על שירי להקת קווין
"פאנדאנגו".
דיסקוגרפיה

חמורים, שיר אהבה בערבית – מתוך "המופע" חמורים (1988)
אנא בחיבק (שפירושו "אני אוהב אותך" בערבית) (1989)
מלאכים באמריקה – פסקול ההצגה (1997)
מוזאיקה – מוזיקת עולם, בשיתוף נעמה שפירא ומיכל נגרין (2002)
(AVANTA DE LIBA (2004
כי בנו בחרת – פסקול ההצגה (2011)
הערות שוליים

↑  מרב יודילוביץ', אורי וידיסלבסקי: "הניגון היהודי שוכן בתוכי", באתר ynet, 7 במאי 2013
↑  יאיר אשכנזי, המלחין אורי וידיסלבסקי נבחר למנהל האמנותי של תיאטרון דימונה אף שאין לו ניסיון רב בבימוי, באתר הארץ, 16 בפברואר 2016
↑  אייל מלובן, ליאור לרנר, מהפך: המלחין התל אביבי המוערך עובר לדימונה, באתר ynet, 21 בפברואר 2016
| --- | --- |
בקרת זהויות :  NLI: 987007301536905171  BnF: cb15580179x (data)  ISNI: 0000 0004 0319 1797  MusicBrainz: 9aa48f27-a79a-4030-bc3e-fedd84537fc8  VIAF: 299368288   WorldCat (עם VIAF): 299368288
אינגבורגה דפקונייטה

| --- | --- |

 לידה:  20 בינואר 1963 (בת 61) וילנה, ברה"מ 
 שם לידה:  Ingeborga Edmundovna Dapkūnaitė 
 מדינה:  ברית המועצות, ליטא, הממלכה המאוחדת, רוסיה 
 תקופת הפעילות:  מ-1984 
 מקום לימודים:  האקדמיה הליטאית למוזיקה ותיאטרון (1985) 
 פרסים והוקרה:  Meritorious Artist of the Lithuanian SSR (1989)  פרס ניקה (1994)  איל הזהב (1992)  פרס הפדרציה הרוסית (1995) 
 פרופיל ב-IMDb
 
אינגבורגה אדמונדובנה דפקונייטה (בליטאית: Ingeborga Edmundovna Dapkūnaitė; ‏נולדה ב־20 בינואר 1963) היא שחקנית קולנוע, טלוויזיה ותיאטרון ליטאית.
ביוגרפיה

דפקונייטה נולדה בווילנה, אמה הייתה מטאורולוגית ואביה היה דיפלומט, הוריה עבדו שנים רבות במוסקבה והיא התראתה איתם רק בחופשות, היא הופיעה על הבמה לראשונה בגיל ארבע בבית האופרה של וילנה, ב-1988 שיחקה בסרט המצליח אינטרדבוצ'קה, היא הופיעה במספר סרטים הוליוודים ובין היתר ב"משימה בלתי אפשרית" וב"שבע שנים בטיבט" לצד בראד פיט.
היא ידועה מתפקידה בסרט "שמש בוגדנית" שזכה בפרס אוסקר לסרט הזר הטוב ביותר. על תפקידה בסרט זכתה בפרס ניקה בקטגוריית השחקנית הטובה ביותר. ב-2001 הייתה לחברה בצוות השיפוט בפסטיבל הסרטים הבינלאומי במוסקבה וב-2003 היא גילמה את אלכסנדרה, נסיכת הסן במיני-סדרה של ה-BBC, "הנסיך האבוד".
ב-2005 הנחתה את הגרסה הרוסית של "האח הגדול". באירוויזיון 2009 הציגה את תוצאות הניקוד הרוסי מאותו אולם במוסקבה בו נערכה התחרות.
היא הופיעה בסדרות טלוויזיה והפקות קולנוע רוסיות ואירופאיות שונות וגילמה את תפקיד שגרירת רוסיה בנורווגיה בסדרת הטלוויזיה "Okkupert".
ב-2018 כיכבה בעיבוד הרוסי לסדרת הטלוויזיה "הגשר".
פילמוגרפיה

| שנה | שם | תפקיד | הערות |
| --- | --- | --- | --- |
| 1984 | אשתי הקטנה | אוקזה |  |
| 1985 | זודיאק |  | סדרת טלוויזיה |
| 1985 | לוחשי הלילה | אינגה |  |
| 1986 | משחק הזיקית | ורוניקה |  |
| 1987 | היורש המסתורי | אסיה טיכונובה |  |
| 1987 | נסיבות | ורוניקה ברגס |  |
| 1987 | השליח השלושה עשר | מריה |  |
| 1988 | סתיו, צ'רטנובו... | מריה זווארזינה |  |
| 1988 | חצייה | קמא-בסיה זאלבסקאיה |  |
| 1989 | נערת ביניים | קיסוליה |  |
| 1989 | F מינור | קטיה |  |
| 1990 | ניקולאי ואווילוב | נטליה קרלובנה-למקה | מיני-סדרת טלוויזיה |
| 1991 | ציניקנים | אולגה |  |
| 1992 - 1993 | החבר'ה הטובים | סנדה | סדרת טלוויזיה |
| 1993 | Fatal Deception: Mrs. Lee Harvey Oswald | לוביה | סדרת טלוויזיה |
| 1993 | The Alaska Kid | סאלי | סדרת טלוויזיה |
| 1994 | ערבי פרברי מוסקבה | קטיה איסמעילובה |  |
| 1994 | שמש בוגדנית | מרוסיה |  |
| 1995 | Thief Takers |  | סדרת טלוויזיה |
| 1996 | עדות אילמת | ד"ר קרולין אנסקומב | סדרת טלוויזיה |
| 1996 | On Dangerous Ground | אסטה | סדרת טלוויזיה |
| 1996 | משימה בלתי אפשרית | האנה ויליאמס |  |
| 1996 | Letters from the East | מרי / האם |  |
| 1997 | שבע שנים בטיבט | אינגריד הארר |  |
| 1998 | CI5: The New Professionals | אלקי | סדרת טלוויזיה |
| 1999 - 2001 | Big Bad World | נטליה | סדרת טלוויזיה |
| 1999 | חברים בחופשה | קרולין קרמר |  |
| 2000 | מוסקבה | מאשה |  |
| 2000 | אבא רוסטוב | אליה | סדרת טלוויזיה |
| 2000 | Shadow of the Vampire | מישלין |  |
| 2002 | מלחמה | מרגרט |  |
| 2002 | Loneliness blood | מריה |  |
| 2003 | הנסיך האבוד | אלכסנדרה פיודורובנה | סדרת טלוויזיה |
| 2003 | The Suit | אסיה |  |
| 2003 | נשיקה לחיים | הלן |  |
| 2003 | Coming Up | אולסיה מוראצבה | סדרת טלוויזיה |
| 2003 | Prime Suspect 6: The Last Witness | ג'סמינה בלקיץ' | מיני-סדרת טלוויזיה |
| 2004 | 25 מעלות בחורף | סוניה |  |
| 2004 - 2006 | גופות | קטיה ברדובה | סדרת טלוויזיה |
| 2005 | מוכר לילי | אשת הבעלים |  |
| 2007 | חניבעל: מקור הרוע | אמו של לקטר |  |
| 2008 | In Transit‏ | ורה |  |
| 2008 | מורפיום | אנה |  |
| 2008 | ארץ חדשה | מרתה |  |
| 2008 | וולנדר | בייבה לייפה | סדרת טלוויזיה |
| 2009 | L'affaire Farewell | נטשה |  |
| 2009 | מאושרים | מרגו |  |
| 2009 | Volunteer | לנה | מיני-סדרת טלוויזיה |
| 2009 | קטיה: סיפור היסטורי | מריה ברסוקובה | סדרת טלוויזיה |
| 2010 | מיץ תפוזים | דאשה |  |
| 2010 | Cadenzas | ליזה |  |
| 2011 - 2014 | בית דין של מעלה | מורפיוס | מיני-סדרת טלוויזיה |
| 2012 | 30 Beats | אליס |  |
| 2012 | ממותג | דובצק, עוזרת הגורו |  |
| 2013 | אנטליה |  |  |
| 2013 | שרלוק הולמס | הגברת הדסון | סדרת טלוויזיה |
| 2014 | מוסקבה-רוסיה במהירות | אנה, בודקת הכרטיסים |  |
| 2014 | גריגורי ר. | אלכסנדרה פיודורובנה | סדרת טלוויזיה |
| 2015-2019 | Okkupert | אירינה סידורובה, שגרירת רוסיה בנורווגיה | סדרת טלוויזיה נורווגית; 3 עונות |
| 2015 | חיי אדם בסתיו |  |  |
| 2016 | Artist Kills Self | קלריסה סטירן |  |
| 2017 | ז'נה | ז'נה |  |
| 2017 | מטילדה | מריה פיודורובנה |  |
| 2018 | הגשר | אינגה ורמה, בלשית מחלק הרצח במשטרת נארווה | סדרת טלוויזיה. עיבוד רוסי לסדרת הגשר |
| 2019 | ברית ההצלה | הנסיכה בלסקאיה, מנסיכות החצר | סרט קולנוע |
| 2020 | פיה |  |  |
| 2021 | בלט |  | סדרת טלוויזיה מבית ivi |
ישראל באולימפיאדת ריו דה ז'ניירו (2016)

אולימפיאדת ריו דה ז'ניירו הייתה  האולימפיאדה ה-16 שבה השתתפה משלחת ישראלית, מאז החלה ישראל את השתתפותה במשחקים האולימפיים בשנת 1952. המשלחת הישראלית כללה 47 ספורטאים שהתחרו ב-17 ענפי ספורט שונים. גודל המשלחת שבר את השיא הקודם של 43 ספורטאים מביג'ינג 2008 והייתה המשלחת הגדולה ביותר ששלחה ישראל מאז שהחלה להשתתף במשחקים האולימפיים עד שהשיא נשבר לאחר מכן עם המשלחת לאולימפיאדת טוקיו 2020 שכללה 90 ספורטאים.
נושאת דגל ישראל בטקס הפתיחה הייתה המתעמלת האמנותית נטע ריבקין, בעוד שבטקס הסיום נשאה את הדגל קפטנית נבחרת ההתעמלות האמנותית אלונה קושבצקי.
הישגים בולטים > מדליות

| מדליה | שם | ענף | תחרות | תאריך | הערות |
| --- | --- | --- | --- | --- | --- |
|  ארד | ירדן ג'רבי | ג'ודו | 63 ק"ג נשים | 9 באוגוסט | הספורטאית והג'ודוקא הישראלית השנייה שזכתה במדליה (לאחר יעל ארד) |
|  ארד | אורי ששון | ג'ודו | 100+ ק"ג גברים | 12 באוגוסט |  |
הישגים בולטים > הישגים בולטים נוספים

האתלטית חנה קנייזבה-מיננקו סיימה במקום החמישי בקפיצה משולשת.
הג'ודוקא שגיא מוקי סיים במקום החמישי במשקל עד 73 ק"ג.
נבחרת ישראל בהתעמלות אמנותית: יקטרינה לבינה, קרינה ליחבר, אידה מיירין, יובל פילו ואלונה קושבצקי סיימה במקום השישי בגמר הקרב רב לקבוצות.
הג'ודוקא לינדה בולדר סיימה במקום השביעי במשקל עד 70 ק"ג.
הגולשת מעין דוידוביץ' סיימה במקום השביעי בגלשן ניל פרייד RS:X.
חנה קנייזבה-מיננקו (קפיצה משולשת)
נטע ריבקין (התעמלות אמנותית)
יעקב טומרקין (שחייה)
אלכס שטילוב (התעמלות מכשירים)
דודי סלע (טניס)
סרגיי ריכטר (קליעה)
לונה צ'מטאי (ריצה)
מאור טיורי (ריצה)
דונלד סנפורד (ריצה)
דמיטרי קרויטר (קפיצה לגובה)
מישה זילברמן (בדמינטון)
גילי כהן (ג'ודוקא)
גולן פולק (ג'ודוקא)
שגיא מוקי (ג'ודוקא)
לטיסיה בק (גולף)
אנדראה מורז (שחייה)
עמית עברי (שחייה)
זוהר שיקלר (שחייה)
קרן זיבנר (שחייה)
גל נבו (שחייה)
זיו קלונטרוב (שחייה)
גיל כהן (שיט)
שחר צוברי (שיט)
רון דרמון (טריאתלון)
הישגי הספורטאים > אופניים

| שם | מקצוע | תוצאה | מקום |
| --- | --- | --- | --- |
| שני בלוך | מרוץ אופני כביש | 4:02:59 שעות | 48 |
| שם | מקצוע | תוצאה | מקום |
| --- | --- | --- | --- |
| שלומי חיימי | מרוץ אופני הרים | 1:43:30 שעות | 29 |
הישגי הספורטאים > אתלטיקה

| שם | מקצוע | שלב | תוצאה | מקום |
| --- | --- | --- | --- | --- |
| מאור טיורי | ריצת מרתון | ריצת מרתון | 2:47.27 שעות | 90 |
| לונה צ'מטאי | ריצת מרתון | ריצת מרתון | לא סיימה את המירוץ | - |
| חנה קנייזבה-מיננקו | קפיצה משולשת | מוקדמות | 14.20 מטר | 8 |
| חנה קנייזבה-מיננקו | קפיצה משולשת | גמר | 14.68 מטר | 5 |
| שם | מקצוע | שלב | תוצאה | מקום |
| --- | --- | --- | --- | --- |
| דניאל גואדי | ריצת מרתון | ריצת מרתון | 2:30.45 שעות | 122 |
| מארו טפרי | ריצת מרתון | ריצת מרתון | 2:21.06 שעות | 74 |
| טסמה מוגס | ריצת מרתון | ריצת מרתון | 2:30.30 שעות | 121 |
| דונלד סנפורד | ריצת 400 מטר | מוקדמות | 46.06 | 33 |
| דמיטרי קרויטר | קפיצה לגובה | מוקדמות | 2.17 | 41 (– 42) |